b"\n_START_ARTICLE_\nRitme (disseny)\n_START_PARAGRAPH_\nEl ritme (del grec \xe1\xbf\xa5\xcf\x85\xce\xb8\xce\xbc\xcf\x8c\xcf\x82 - rhythmos, \xc2\xabqualsevol moviment regular i recurrent, simetria\xc2\xbb) pot definir-se generalment com un moviment marcat per la successi\xc3\xb3 regular d'elements d\xc3\xa8bils i forts, o b\xc3\xa9 de condicions oposades o diferents. \xc3\x89s a dir, un flux de moviment, controlat o mig controlat, sonor o visual, generalment produ\xc3\xaft per una ordenaci\xc3\xb3 d'elements diferents del medi en q\xc3\xbcesti\xc3\xb3._NEWLINE_En disseny, es refereix a la repetici\xc3\xb3 d'un o m\xc3\xa9s elements en la composici\xc3\xb3 d'un disseny. Aix\xc3\xb2, amb el fi d'obtenir certa seq\xc3\xbc\xc3\xa8ncia que pot arribar a ser predita. Una qualitat del ritme \xc3\xa9s que permet espais entre cada element que el compon, anomenats intervals.\n_START_SECTION_\nCin\xc3\xa8tica visual\n_START_PARAGRAPH_\nEl ritme \xc3\xa9s l'aspecte m\xc3\xa9s fonamental i la \xc2\xabpulsaci\xc3\xb3 visual\xc2\xbb dels punts, les l\xc3\xadnies paral\xc2\xb7leles, les verticals i horitzontals, col\xc2\xb7locats amb intervals diferents entre elles, s\xc3\xb3n un simple exemple de canvis de ritme._NEWLINE_No hi ha cap cultura que no hagi concebut la idea de ritme d'una forma o altra perqu\xc3\xa8 el ritme \xc3\xa9s fonamental per el creixement org\xc3\xa0nic. Pot ser el ritme regular repetitiu d'una pauta simple  o el ritme del moviment i contramoviment d'una tensi\xc3\xb3 lliurement equilibrada._NEWLINE_Podem imaginar el mateix principi d'una energia que \xc3\xa9s contrarestada per una altra estenent-se per tot el camp visual ( per exemple, moviments lliures de corba, espirals, rotaci\xc3\xb3 basada en cercles amb varietat de centres canviants, moviment en les quatre direccions principals: a dalt, a baix, i de costat a costat).\n_START_SECTION_\nRitme per repetici\xc3\xb3\n_START_PARAGRAPH_\n\xc3\x89s el m\xc3\xa9s simple. Consisteix a repetir indefinidament el mateix motiu en una direcci\xc3\xb3 determinada, conservant sempre la seva mida, forma i dist\xc3\xa0ncia. La figura es repeteix diverses vegades de la mateixa manera, conserva la seva mida, forma i dist\xc3\xa0ncia entre un i l'altre.\n_START_SECTION_\nRitme per alternan\xc3\xa7a\n_START_PARAGRAPH_\nS'utilitzen dos o m\xc3\xa9s elements diferents que es van alternant en el mateix ordre i direcci\xc3\xb3 de manera que formen un contrast.\n_START_SECTION_\nRitme per simetria\n_START_PARAGRAPH_\nAqu\xc3\xad les formes es repeteixen als dos costats d'un eix imaginari com si hi hagu\xc3\xa9s un mirall que les reflect\xc3\xads. L'artista parteix d'una l\xc3\xadnia anomenada eix de simetria per col\xc2\xb7locar a cada costat els elements exactament iguals.\n_START_SECTION_\nRitme radial\n_START_PARAGRAPH_\n\xc3\x89s una modalitat de la simetria, consisteix en la repetici\xc3\xb3 circular i sim\xc3\xa8trica d'un motiu, al voltant d'un centre seguint la direcci\xc3\xb3 de les agulles del rellotge.\n_START_SECTION_\nRitme per progressi\xc3\xb3\n_START_PARAGRAPH_\nEn aquest tipus de ritme, el mateix element pot augmentar progressivament la seva altura, amplada, mida o intervals.\n_START_SECTION_\nRitme trencat\n_START_PARAGRAPH_\nLes formes es repeteixen seguint la configuraci\xc3\xb3 de l\xc3\xadnies trencades o en ziga-zaga.\n_START_SECTION_\nRitme lliure\n_START_PARAGRAPH_\nDifereix dels anteriors, per no estar subjecte a un origen establert, per\xc3\xb2 sempre mantenint l'equilibri.\n_START_SECTION_\nTermes relacionats\n_START_PARAGRAPH_\nExisteixen alguns termes que poden determinar el ritme com:_NEWLINE_La proporci\xc3\xb3, que \xc3\xa9s la relaci\xc3\xb3 entre la mida dels elements._NEWLINE_L'ordre, \xc3\xa9s l'harmonia que tenen els elements._NEWLINE_El moviment, que \xc3\xa9s quan existeix alguna progressi\xc3\xb3 entre els elements._NEWLINE_\xc3\x89s important tenir en compte que el ritme no tan sols es troba incorporat al disseny, tamb\xc3\xa9 es troba en l'arquitectura, en la naturalesa i encara m\xc3\xa9s notable en la m\xc3\xbasica."